આ અંગે સૂત્રો દ્વારા મળતી માહિતી અનુસાર રવિવારે મોડી રાત્રે 1:53 વાગ્યે સચિવાલયના ગેટ નં-7 નીચેથી દિપડો સચિવાલય પરિસરમાં ઘૂસ્યો હોવાનું જાણવા મળતાં જ સીસીટીવી સર્વેલન્સ ટીમે આ અંગે તેમના ઉચ્ચ અધિકારીઓ તથા ફોરેસ્ટ ડિપાર્ટમેન્ટને જાણ કરી હતી. ઘટનાની જાણ થતાં દોડી આવેલા અધિકારીઓએ સીસીટીવી જોઈ દિપડો હોવાની વાતની પુષ્ટી કરી તુરત જ રેસ્ક્યુ ઓપરેશન હાથ ધર્યું હતું. સવાર થતાં જ દીપડાને પકડવા પાંજરા તથા તેને બેભાન કરવાં ટ્વેકીલાઈઝર ગન એક્સપર્ટ સહિતનો કાફલો પણ ઓપરેશનમાં જોડાઈ ગયો હતો.